Diari Oficial de la Generalitat Valenciana


Sumari del DOGV 3784, del 03-07-2000 (2000/5102)

Notificació de la resolució del recurs ordinari número R-425/1999.
------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5102


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-425/1999. [2000/A5102]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Ana Isabel Fernández Sáez, carrer de l'Arquitecte Calatrava, 6-20.a (46343 Benimàmet - València), la resolució del recurs ordinari amb el número de referència interna R-425/1999.
  
Resolució
  
«Examinat el recurs ordinari formulat per la senyora Ana Isabel Fernández Sáez contra la resolució del Servei Territorial d'Arquitectura i Habitatge de València en l'expedient, per sol·licitud d'ajudes econòmiques directes per adquisició d'un habitatge de protecció oficial, número 46/1M/0739/1994/250.
  
Antecedents de fet
  
1. La senyora Ana Isabel Fernández Sáez, adquirent d'un habitatge de protecció oficial de règim especial mitjançant un contracte de compravenda de data 23 de desembre de 1996, presentà en el Servei Territorial d'Arquitectura i Habitatge de València, el dia 26 de desembre de 1996, la sol·licitud de visat i ajudes econòmiques directes per a l'adquisició de l'habitatge de protecció oficial.
  
2. En vista de la documentació que es troba en l'expedient, en data 26 de desembre de 1997, el cap del Servei Territorial dicta la resolució de visat i subsidiació del tipus d'interés el préstec qualificat, en virtut de la qual concedeix a la part interessada un tipus d'interés inicial del 5,00%.
  
3. Contra la citada resolució, interposa un recurs ordinari la senyora Ana Isabel Fernández Sáez, amb les al·legacions i els documents que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs ordinari, tant per allò que s'ha disposat en l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com per allò que s'ha establit en el Decret 85/1999, de 30 de juliol, del Govern Valencià (DOGV núm. 3.551, de 2 d'agost).
  
2. Allò que s'ha establit en els articles 107, 110, 114, 115 i 116 de la Llei 30/1992, de 26 de novembre, de RJAP i PAC, quant a l'admissió i tramitació del recurs ordinari.
  
3. En la comunicació que s'annexa a la resolució de concessió de visat i de subsidiació del tipus d'interés del préstec qualificat (VPO 510) de data 26 de desembre de 1997, es comunica als interessats, a títol merament informatiu, les subvencions que els correspondrien en el cas de mantindre els requisits i les condicions que acredita, i s'assenyala la mateixa comunicació, en l'últim paràgraf, que ?la present comunicació informativa no es pot recórrer?. És a dir, la resolució de visat i de subsidiació és objecte de recurs, tal com expressament s'assenyala en aquesta; no obstant això, la mera comunicació de les subvencions que li poden correspondre a la part interessada no és susceptible de ser objecte de recurs, ja que no és una resolució, sinó una mera comunicació, i la part interessada haurà d'esperar la resolució de les subvencions sol·licitades, la qual sí que serà susceptible de recurs, i és llavors el moment d'interposar-lo, si així interessa a les parts.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Declarar inadmissible el recurs ordinari formulat per la senyora Ana Isabel Fernández Sáez contra la Resolució del Servei Territorial d'Arquitectura i Habitatge de València, de data 26 de desembre de 1997, que queda ferma.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.